CELEX: 62021TN0526
Language: fi
Date: 2021-08-27 00:00:00
Title: Asia T-526/21: Kanne 27.8.2021 – Gutseriev v. neuvosto

18.10.2021   
            
            
               FI
            
            
               Euroopan unionin virallinen lehti
            
            
               C 422/27
            
         
      Kanne 27.8.2021 – Gutseriev v. neuvosto
      (Asia T-526/21)
      (2021/C 422/36)
      Oikeudenkäyntikieli: englanti
      
         Asianosaiset
      
      
         Kantaja: Mikail Safarbekovich Gutseriev (Moskova, Venäjä) (edustajat: B. Kennelly, QC, Barrister J. Pobjoy ja asianajaja D. Anderson)
      
         Vastaaja: Euroopan unionin neuvosto
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan (i) Valko-Venäjän tilanteen johdosta määrättävistä rajoittavista toimenpiteistä annetun päätöksen 2012/642/YUTP täytäntöönpanosta 21.6.2021 annetun neuvoston täytäntöönpanopäätöksen (YUTP) 2021/1002 (EUVL 2021, L 219, s. 70) ja (ii) Valko-Venäjää koskevista rajoittavista toimenpiteistä annetun asetuksen (EY) N:o 765/2006 8 a artiklan 1 kohdan täytäntöönpanosta 21.6.2021 annetun neuvoston täytäntöönpanoasetuksen (EU) 2021/1997 (EUVL 2021, L 219, s. 3) siltä osin kuin niitä sovelletaan kantajaan (jäljempänä yhdessä riidanalaiset toimet),
               
            
                  —
               
               
                  toteamaan, että 15.10.2012 tehdyn neuvoston päätöksen 2012/642 4 artiklan 1 kohtaa (sellaisena kuin se on muutettuna) ja 18.5.2006 tehdyn neuvoston asetuksen (EY) N:o 765/2006 2 artiklan 5 kohtaa (sellaisena kuin se on muutettuna) ei voida soveltaa kantajaan niiden lainvastaisuuden vuoksi ja näin ollen kumoaa riidanalaiset toimet kantajan osalta.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kolmeen kanneperusteeseen.
      
                  1)
               
               
                  Ensimmäinen kanneperuste, joka perustuu väitteelle, jonka mukaan neuvosto teki ilmeisen arviointivirheen katsoessaan, että edellytykset kantajan nimen merkitsemiseksi riidanalaisiin toimiin täyttyivät.
               
            
                  2)
               
               
                  Toinen kanneperuste, joka perustuu väitteelle, jonka mukaan neuvosto rikkoi kantajan perusoikeuksia, oikeus yksityiselämän suojaan, puolustautumisoikeudet, omistusoikeus ja elinkeinovapaus mukaan lukien.
               
            
                  3)
               
               
                  Kolmas kanneperuste, joka perustuu lainvastaisuusväitteelle, jos neuvoston asetuksen 2012/642 4 artiklan 1 kohdassa ja neuvoston asetuksen 765/2006 2 artiklan 5 kohdassa vahvistettua luetteloon merkitsemisen kriteeriä on tarkoitus tulkita siten, että sen piiriin kuuluu mikä hyvänsä tuki tai mikä hyvänsä hyöty.